CELEX: C2005/115/59
Language: sk
Date: 2005-05-14 00:00:00
Title: Vec T-114/05: Žaloba podaná 28. februára 2005: Joerg Peter Block a iní proti Komisii Európskych spoločenstiev

14.5.2005   
            
            
               SK
            
            
               Úradný vestník Európskej únie
            
            
               C 115/33
            
         Žaloba podaná 28. februára 2005: Joerg Peter Block a iní proti Komisii Európskych spoločenstiev
   (Vec T-114/05)
   (2005/C 115/59)
   Jazyk konania: francúzština
   Joerg Peter Block, bydliskom v Sterrebeeku (Belgicko) a dvanásti iní, v zastúpení: Stéphane Rodrigues a Alice Jaume, avocats, ktorí si zvolili adresu na doručovanie v Luxemburgu, podali 28. februára 2005 na Súd prvého stupňa Európskych spoločenstiev žalobu proti Komisii európskych spoločenstiev.
   Žalobcovia navrhujú, aby Súd prvého stupňa:
   
               —
            
            
               zrušil rozhodnutia orgánu povereného menovaním o zamietnutí sťažnosti žalobcov, prijaté spoločne s rozhodnutiami orgánu povereného menovaním z 1. mája 2004 o zmene platovej triedy žalobcov v jednotlivých prípadoch na A*8, príp. B*8,
            
         
               —
            
            
               zrušil výplatné listiny žalobcov, vystavené na základe uplatnenia rozhodnutia orgánu povereného menovaním o zmene platovej triedy v jednotlivých prípadoch na A*8, príp. B*8 od 1. mája 2004,
            
         
               —
            
            
               určil orgánu povereného menovaním účinky, ktoré sú spojené so zrušením napadnutých rozhodnutí, najmä prekvalifikovanie platovej triedy žalobcov na A*9, príp. B*9, a to so spätnou účinnosťou od 1. mája 2004,
            
         
               —
            
            
               subsidiárne, aby požiadal Komisiu uznať žalobcov za spôsobilých povýšenia v jednotlivých prípadoch do platovej triedy A*10, príp. B*10 pri nasledujúcom povýšení,
            
         
               —
            
            
               zaviazal Komisiu európskych spoločenstiev nahradiť škodu žalobcom, spôsobenú nezaradením žalobcov do platovej triedy A*9, príp. B*9 od 1. mája 2004,
            
         
               —
            
            
               zaviazal žalovanú nahradiť všetky trovy konania.
            
         Žalobné dôvody a hlavné tvrdenia
   Všetci žalobcovia sú úradníkmi Komisie vymenovaní do platových tried A7 a B2 pred reformou služobného poriadku, ktorá nadobudla účinnosť 1. mája 2004. Nesúhlasia so svojím zaradením do platových tried A*8, príp. B*8 na základe článku 2 prílohy XIII služobného poriadku.
   Na podporu svojej žaloby žalobcovia uvádzajú, že uplatnenie uvedeného ustanovenia bolo protiprávne, pretože odporuje článku 6 služobného poriadku, zásade rovnosti skoršej štruktúry služobného postupu s novou, zásade rovnakého zaobchádzania, ako aj legitímnej dôvery a práv, ktoré žalobcovia nadobudli. Žalobcovia tiež napádajú zneužitie právomoci.